stanford-oval/wikipedia huggingface dataset:
Ennen yötä

| Ennen yötä> Before Night Falls |
| --- | --- |

Ohjaaja:  Julian Schnabel
Käsikirjoittaja:   Cunningham O’Keefe  Lázaro Gómez Carriles  Julian Schnabel 
Perustuu:  Antes que Anochezca -kirjaan
Tuottaja:  Jon Kilik
Säveltäjä:  Carter Burwell
Kuvaaja:   Xavier Pérez Grobet  Guillermo Rosas 
Leikkaaja:  Michael Berenbaum
Pukusuunnittelija:  María Estela Fernández
Pääosat:  Javier Bardem
Valmistustiedot
Valmistusmaa:  Yhdysvallat
Tuotantoyhtiö:   El Mar Pictures  Grandview Pictures 
Levittäjä:  Fine Line Features Netflix Fandango at Home (käännä suomeksi)
Ensi-ilta:  2000
Kesto:  133 minuuttia
Alkuperäiskieli:  englanti espanja ranska venäjä
Tuotto:  8 527 517 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ennen yötä (eng. Before Night Falls) on vuonna 2000 ensi-iltansa saanut draamaelokuva, joka perustuu Reinaldo Arenasin romaaniin. Elokuvan näyttelijöitä ovat muun muassa Javier Bardem, Johnny Depp, Olivier Martinez, Andrea Di Stefano, Santiago Magill ja John Ortiz. Elokuvan on ohjannut Julian Schnabel. Elokuva voitti seitsemän palkintoa, joista kaksi Venetsian elokuvajuhlilla, kolme National Board of Review'ltä, yhden Political Film Societylta ja yhden Independent Spirit -palkinnon. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Näyttelijät

| 0 | 1 | 2 |
| --- | --- | --- |
|  Javier Bardem  | … |  Reinaldo Arenas   |
|  Johnny Depp  | … |  Bon Bon / Lt. Victor   |
|  Olivier Martinez  | … |  Lazaro Gomez Carilles   |
|  Andrea Di Stefano  | … |  Pepe Malas   |
|  Santiago Magill  | … |  Tomas Diego   |
|  John Ortiz  | … |  Juann Abreu   |
|  Héctor Babenco  | … |  Virgilio Pinera   |
|  Manuel González  | … |  Jose Lezama Lima   |
|  Francisco Gattorno  | … |  Jorge Camacho   |
|  Marisol Padilla Sánchez  | … |  Margarita Camacho   |
|  Michael Wincott  | … |  Herberto Zorilla Ochoa   |
|  Sean Penn  | … |  Cuco Sanchez   |
|  Najwa Nimri  | … |  Fina Zorilla Ochoa   |
|  Diego Luna  | … |  Carlos   |
Aiheesta muualla

Ennen yötä Internet Movie Databasessa (englanniksi)
Ebert, Roger: Before Night Falls RogerEbert.com.  2.2.2001. Viitattu 2.8.2021. (englanniksi)
Bradshaw, Peter: Before Night Falls The Guardian.  15.6.2001. Viitattu 2.8.2021. (englanniksi)
Emma Samms

| Emma Samms |
| --- | --- |
 Emma Samms vuoden 1990 Oscar-gaalassa.
Henkilötiedot
Koko nimi:  Emma Elizabeth Wylie Samuelson
Syntynyt: 28. elokuuta 1960 (ikä 64) Lontoo, Englanti
Ammatti:  näyttelijä
Puoliso:   Bansi Nagji (1991–1992)  Tim Dillon (1994–1995)  John Holloway (1996–2003)  Simon McCoy (2021–) 
Näyttelijä
Taiteilijanimet:  Emma Samms
Aktiivisena:  1979–
Merkittävät roolit:  Holly Sutton Scorpio General Hospital Fallon Carrington Colby Dynastia, Colbyt
Aiheesta muualla
www.emmasamms.net
IMDb 
Elonet
Emma Elizabeth Wylie Samuelson (s. 28. elokuuta 1960 Lontoo) eli Emma Samms on brittiläinen näyttelijä.
Ura

Samms opiskeli alun alkaen balettia Royal Ballet Schoolissa Lontoossa, mutta joutui keskeyttämään opinnot 15-vuotiaana loukkaantumisen vuoksi. Hän kokeili jonkin aikaa mallin töitä, kunnes sai ensimmäisen roolinsa elokuvasta Prinssi Hassanin seikkailut (1979). Samms muutti Los Angelesiin ja alkoi näytellä vuonna 1983 saippuasarjassa General Hospital. Myöhemmin 1980-luvulla hän siirtyi Dynastiaan ja sen sisarsarjaan Colbyt, joissa hän esitti Fallon Carrington Colbya. Hahmoa oli aiemmin näytellyt Pamela Sue Martin.
Samms on ollut mukana myös televisiosarjoissa Dynastia – viimeinen luku, Huippumallit, Holby Cityn sairaala, Tohtorit ja Casualty. Vuonna 2014 hän osallistui BBC One -kanavan tositelevisio-ohjelmaan Tumble.
Hyväntekeväisyystyö

Samms ja hänen serkkunsa Peter Samuelson perustivat vuonna 1986 Starlight Children’s Foundation -järjestön, joka auttaa sairaita lapsia ja näiden perheitä. Sammsin oma pikkuveli Jamie kuoli 9-vuotiaana aplastiseen anemiaan.
Vuonna 2016 Samms palkittiin hyväntekeväisyystyöstään arvonimellä Brittiläisen imperiumin ritarikunnan jäsen (MBE).
Yksityiselämä

Samms on vuodesta 2021 alkaen ollut naimisissa uutisankkuri Simon McCoyn kanssa. Kyseessä on Sammsin neljäs avioliitto. Hänen aiempia aviopuolisoitaan ovat olleet Bansi Nagji, Tim Dillon ja John Holloway. Hollowayn kanssa hänellä on kaksi lasta.
Aiheesta muualla

Emma Samms Internet Movie Databasessa. (englanniksi)
Emma Samms Elonetissä.
Emma Samms Twitterissä
Dynastia-näyttelijät Stephanie Beacham, Joan Collins ja Emma Samms Lontoossa vuonna 2009.
Ethel Smyth

Ethel Smyth
Ethel Mary Smyth (22. huhtikuuta 1858 Lontoo – 9. toukokuuta 1944 Woking, Surrey) oli brittiläinen säveltäjä ja feministi. Hän oli tyyliltään monipuolinen, joten sävellykset vaihtelevat perinteisistä kokeileviin.
Smyth lähti vuonna 1877 Saksaan ja opiskeli Leipzigin konservatoriossa. Hän sai lisäksi yksityisopetusta Heinrich von Herzogenbergiltä ja Johannes Brahmsilta. Muita merkittäviä säveltäjiä, jotka Smyth tapasi, olivat muiden muassa Antonín Dvořák, Pjotr Tšaikovski, Edvard Grieg ja Clara Schumann. Hän sai ensimmäisen kerran merkittävää huomiota säveltämällään D-duurimessulla (1893).
Smythin keskeistä tuotantoa edustavat hänen oopperansa. Niistä toinen, Der Wald, kantaesitettiin Berliinissä vuonna 1902. Se esitettiin lisäksi Metropolitan-oopperassa ensimmäisenä siellä tuotettuna naisen säveltämänä oopperana. Tunnettu on myös ooppera The Wreckers (1906). Kuuden oopperan ohella Smythin tuotannossa on runsaasti orkesterille laadittuja teoksia. Smyth sävelsi naisten äänioikeutta ajaneiden kunniaksi teoksen The March of the Women. Hän joutui jopa vangituksi aktivisminsa johdosta. Smythin D-duurimessun innoittamana George Bernard Shaw totesi luopuneensa vanhasta uskomuksesta, että nainen ei voisi tehdä "miehen työtä" taiteissa ja muilla elämänaloilla. Smyth kirjoitti moniosaisen omaelämäkertateoksen Impressions That Remained (1919–1940).
Aiheesta muualla

IMSLP: nuotteja
F. W. Kadenius

Fredrik Wilhelm Kadenius (8. lokakuuta 1861 Helsinki – 29. joulukuuta 1942 Helsinki) oli suomalainen opettaja ja pikakirjoittaja.
F. W. Kadenius valmistui filosofian kandidaatiksi vuonna 1883, ja toimi matematiikan ja fysiikan opettajana Viipurin suomalaisessa tyttökoulussa. Hän toimi myös säätyvaltiopäivillä pikakirjoittajana vuodesta 1882. Yksikamariseen eduskuntaan siirryttäessä Kadenius loi eduskunnan pikakirjoituskanslian työmuodot ja oli pikakirjoituskanslian päällikkönä vuoteen 1920 asti. Pikakirjoituslehden päätoimittajana Kadenius toimi 1908–1915. Hän julkaisi kaksi pikakirjoituksen oppikirjaa: alkeisoppikirjan vuonna 1917 ja lyhennysoppaan vuonna 1934.
Eläkeliitto

| Eläkeliitto |
| --- | --- |
Perustettu:  1970
Toimiala:  ikääntyneet
Kotipaikka:  Kalevankatu 61 00180 Helsinki
Toiminnanjohtaja:  Anssi Kemppi
Aiheesta muualla
Sivusto
Infobox OKNimi-testi OK: 
Eläkeliitto on Suomen suurin  eläkeläisjärjestö, jossa on lähes 120 000 jäsentä. Se tekee edunvalvontatyötä jäsentensä puolesta, tarjoaa virkistystä ja yhdessäoloa, kulttuuria, liikuntaa, koulutusta, tukea sekä lomakeskuksen palveluja.
Eläkeliitolla on piirejä 20 ja yhdistyksiä 394 lähes kaikissa manner-Suomen kunnissa. Liiton toimintaa rahoittaa Sosiaali- ja terveysjärjestöjen avustuskeskus (STEA).
Virkistystä

Eläkeliiton yhdistykset järjestävät jäsenilleen mukavaa ja virkistävää toimintaa, jota liitto ja piirit tukevat mm. koulutuksillaan. Liikuntaryhmiä oli vuonna 2020 1 397 ja osallistumiskertoja liikuntaryhmissä 167 441. Kilpailuja järjestetään 14 lajissa. Myös karaokessa kilpaillaan. Jäsenlehtenä on EL-Sanomat.
Vuonna 2020 vapaaehtoistoimintaan osallistui yli 4 500 eläkeliittolaista. Eläkeliiton toimintaa kehitetään hankkeilla ja toiminnoilla. Virkistystä jäsenille tarjoaa myös liiton oma Lehmirannan lomakeskus, Salossa.
Eläkeliitto tekee yhteistyötä monien järjestöjen ja muiden yhteistyökumppanien kanssa. Edunvalvonnassa tärkein foorumi on Eläkeläisliittojen etujärjestö (EETU).
Historia

Ajatus Eläkeliiton perustamisesta syntyi 1960-luvun lopulla. Järjestön perustamista ajoi voimakkaasti kansanedustaja Katri-Helena Eskelinen.. Järjestön perustaminen ei ollut helppoa, sillä kaikki eivät pitäneet sitä tarpeellisena. Eläkeliiton ensimmäiset yhdistykset perustettiin Nilsiässä ja Kuopiossa tammikuun lopulla 1970. Liiton perustava kokous pidettiin 26. helmikuuta 1970 Helsingissä. Ensimmäisen vuoden lopussa Eläkeliitolla oli toimintaa 18 paikallisyhdistyksessä. Liiton yhdistys- ja jäsenmäärä kasvoi nopeasti, niinpä ensimmäinen piiri, Pohjois-Pohjanmaan piiri perustettiin jo vuonna 1972.
Organisaatio

Eläkeliiton korkein päättävä elin on kolmen vuoden välein kokoontuva liittokokous, joka linjoittaa liiton toimintaa. Eläkeliiton XX liittokokous pidettiin Tampereella elokuussa 2021. Seuraava liittokokous on Sotkamossa kesäkuussa 2024. Liittokokousten välillä ylintä päätösvaltaa käyttää liittovaltuusto, joka kokoontuu kaksi kertaa vuodessa, keväällä ja syksyllä. Toimeenpanovalta on liittohallituksella.
Puheenjohtajat

Eläkeliiton puheenjohtajat ensimmäinen puheenjohtaja oli professori Alfred Salmela (1970–1971). Hänen jälkeensä puheenjohtajina ovat toimineet kansleri V. J. Sukselainen (1972–1987), Yleisradiosta eläkkeelle jäänyt ohjelmajohtaja Pekka Silvola (1988–1995), kouluneuvos Mauri Paananen (1995–2000), maaherra Hannu Tenhiälä (2000–2012), kaupunkineuvos Hannes Manninen (2012-2015) ja lääketieteen lisensiaatti Eeva Kuuskoski (2015-2018).
Tällä hetkellä puheenjohtajana toimii hallintotieteiden tohtori Raimo Ikonen (2018-).
Aiheesta muualla

Eläkeliitto
EL-sanomat
Lehmiranta
EETU
Encyclopædia Britannica

| Encyclopædia Britannica |
| --- | --- |
 Encyclopædia Britannican nykyisinkin käytetty piikkiohdake-logo vuoden 1768 versiossa.
Kieli:  englanti
Genre:  tietosanakirja
Kustantaja:  Encyclopædia Britannica, Inc.
Julkaistu:  1768–2010 (painettu versio)
Sivumäärä:  32 640 (15. painos, 2010)
ISBN:  978-1-59339-292-5
Löydä lisää kirjojaKirjallisuuden teemasivulta
Encyclopædia Britannican ensimmäisen painoksen (1768–1771) nimilehti.
Encyclopædia Britannica (latinaa, ”Brittiläinen tietosanakirja”) on vanhin englanninkielinen tietosanakirja ja maailman tunnetuimpia hakuteoksia. Se alkoi ilmestyä 1700-luvun lopulla. Britannica on saatavana nykyään vain sähköisenä versiona. Sen kustannuspaikkana toimii Yhdysvallat.
Sähköinen Britannica Online sisältää noin 120 000 artikkelia. Painetun Britannican koko on rajattu noin 65 000 artikkeliin. CD- ja DVD-levyversiot käsittävät yli 100 000 artikkelia.
Britannicalla on yli 4 000 kirjoittajaa. Aikaisempia kirjoittajia ovat olleet muiden muassa Albert Einstein (aiheesta aika-avaruus), Sigmund Freud (psykoanalyysi) ja Orville Wright (Wilbur Wright) vuoden 1926 laitokseen.
23. tammikuuta 2009 Britannica Online ilmoitti ryhtyvänsä sallimaan käyttäjien ehdottamat muutokset artikkeleihin. Muutokset vaativat kuitenkin toimituskunnan hyväksynnän.
Britannican paperiversion julkaiseminen lopetettiin vuonna 2012. Myynnin huippuvuonna 1990 sitä myytiin 120 000 sarjaa, mutta jo 1996 määrä oli pudonnut 40 000:een. CD:nä se ilmestyi 1989 ja verkossa 1994.
Encyclopædia Britannican ja Wikipedian vertailu

Vuonna 2005 Nature-lehdessä verrattiin keskenään Britannican ja englanninkielisen Wikipedian luonnontieteellisiä artikkeleita. Tuloksena Wikipediasta löytyi vain hieman enemmän epätäsmällisyyksiä kuin Britannicasta. Britannica esitti vastalauseensa selvityksen laadulle. Todellisuudessa Wikipediassa oli epätäsmällisyyksiä kolmannes enemmän kuin Britannicassa, ja Nature myönsi myöhemmässä vastauksessaan otsikon ”Internet encyclopaedias go head to head” ja aloituksen ”Wikipedia comes close to Britannica in terms of the accuracy of its science entries” liioitelluiksi.
Aiheesta muualla

Kuvia tai muita tiedostoja aiheesta Encyclopædia Britannica Wikimedia Commonsissa
Lisää luettavaa aiheesta Encyclopædia Britannica on Wikiaineistossa (englanniksi)
Encyclopædia Britannica (englanniksi)
Eugraf Nyman

Eugraf Nyman (1910)
Eugraf Nyman (22. joulukuuta 1862 Pietari – 18. huhtikuuta 1934 Helsinki) oli suomalainen senaattori ja kuvernööri.
Nyman suoritti tuomarintutkinnon Venäjällä.
Nyman oli Hänen Majesteettinsa Keisarin Suomen kanslian arkistonhoitajana vuoteen 1902, Suomen senaatin venäjän kielen ylikielenkääntäjänä 1902–1905, Tullihallituksen pääjohtajana 1905–1907, Hänen Majesteettinsa Keisarin Suomen kanslian vanhempana toimitussihteerinä 1907–1910, Uudenmaan läänin kuvernöörinä 1910–1913 ja Suomen senaatin oikeusosastolla senaattorina 1913–1914. Suomen itsenäistymisen jälkeen Nyman joutui syrjään koska häntä pidettiin tsaarinvallan yhteistoimintamiehenä ("bobrikoffarina").
Nyman oli naimisissa vuodesta 1891 Maria von Beckerin (1863–1935) kanssa.
Finanssivallankumous

Finanssivallankumous oli sarja hollantilaislähtöisiä taloudellis- ja finanssireformeja englantilaisessa yhteiskunnassa vuoden 1688 mainion vallankumouksen jälkeen, kun Vilhelm III Oranialainen nousi Englannin hallitsijaksi. Tämä vallankumous manifestoitui veronkannossa sekä talousinstituutioiden kuten esimerkiksi Bank of Englandin perustamisena vuonna 1694. Kuningaskunnan ensimmäiset valtionobligaatiot julkaistiin vuonna 1693. Pian tämän jälkeen englantilaiset osakeyhtiöt tulivat julkisesti noteeratuiksi.
Finanssivallankumouksen rakenteet lepäsivät periaatteessa finanssitekniikoissa, jotka oli kehitetty Alankomaissa. Finanssivallankumouksella oli suuri merkitys siinä, että Britannia nousi 1700-luvulla maailman suurvallaksi. Keskeinen tekijä muutoksessa oli osakemarkkinoiden syntyminen.
Finanssivallankumous muutti myös fundamentaalisesti kruunun ja parlamentin suhdetta Siviililistan (Civil list) luomisen 1698 myötä. Siitä lähtien parlamentti on myöntänyt vuotuiset tulot kruunulle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Financial revolution
Finarfin

Finarfin on J. R. R. Tolkienin kirjassa Silmarillion merkittävä haltiakuningas. Hän on Finwën nuorin poika, Fëanorin velipuoli, Fingolfinin pikkuveli sekä Finrodin, Angrodin, Aegnorin ja Galadrielin isä. Hän oli myös Gil-galadin isoisoisä. Finarfin osallistui Fëanorin yllyttämänä Alqualondën sukusurmaan, mutta kuultuaan Mandosin ennustuksen hän katui tekojaan eikä jatkanut matkaansa enää Keski-Maahan toisin kuin lapsensa. Finarfin sai armon valarilta ja jäi hallitsemaan niitä noldorin rippeitä jotka jäivät Amaniin.
Epeko

Oy Epeko Ab oli vuosina 1934–1975 toiminut kosmeettisten ja teknokemiallisten tuotteiden maahantuoja ja valmistaja. Sen perusti Holger Bergenheim (1907–1977), ja vuonna 1975 se fuusioitiin Bergenheim-yhtiöihin. Epekon tuotteita olivat muun muassa Tokalon-ihovoiteet ja Elnett-hiuslakka.
Historiaa

Lukion ja reserviupseerikoulun käynyt Holger Bergenheim työskenteli ensin pankkialalla ja pörssimeklarina, mutta 1930-luvun laman alettua menetti omaisuutensa. Bergenheim perusti Oy Epeko Ab:n 1934 ruotsalaisen emoyhtiön tytäryhtiöksi. Ensimmäinen toimitila oli kerrostalon kellari Helsingin Kaisaniemenkadulla, kunnes vuonna 1941 Bergenheim osti Espoon Kavallinmäestä isommat tilat virolaissyntyiseltä Gustav Beckmannilta, joka oli ostanut Kavallin tilan maat 1935 ja rakennuttanut sinne uuden tehdasrakennuksen guttaperkan tuottamiseksi. Tehdas oli lopetettu talvisodan syttyessä.
Epeko sai ensimmäisen lääke-edustuksensa Sveitsistä 1938. Edustuksia ja oman valmistuksen tuotteita kertyi lisää vuosien kuluessa. Yhtiöllä oli noin 50 työntekijää 1950-luvun alussa. Tuolloin yhtiön tuotanto-, tuonti- ja tukkuliiketoiminta erotettiin toisistaan niin, että tuotanto keskitettiin Oy Epeko Ab:lle ja tuonti- ja tukkukauppa Oy Tosilko Ab:lle. Vuonna 1966 Epeko ja Tosilko fuusioitiin jälleen yhteen.
Bergenheim oli Epeko-yhtiön johdossa vuodesta 1940 vuoteen 1965 ja sitten johtokunnan puheenjohtajana vuoteen 1975, jolloin yhtiö fuusioitiin Oy Bergenheim Yhtiöt Ab:hen. Bergenheim-konserni muodostettiin kymmenistä Holger Bergenheimin Epekon lisäksi perustamista yhtiöistä.
F. W. Mieritz

F. W. Mieritzin suunnittelema Villa Väderbacka (Cygnaeuksen galleria).
Johann Wilhelm Friedrich Mieritz (22. huhtikuuta 1835 Alt-Strelitz, Mecklenburg-Strelitz – 16. huhtikuuta 1883 Helsinki, Suomen suuriruhtinaskunta) oli Suomeen asettunut saksalaissyntyinen arkkitehti.
Mieritz opiskeli Saksassa vuosina 1857–1860 ja työskenteli Tanskassa, Saksassa sekä Venäjällä, kunnes saapui vuonna 1863 Vaasaan Suomeen. Kaksi vuotta myöhemmin hän siirtyi Helsinkiin, jossa hän saavutti nimeä varsinkin romanttisten puuhuviloiden suunnittelijana. Mieritzin tunnetuimmat suunnittelutyöt ovat neljä Helsingin Kaivopuistossa sijaitsevaa huvilaa, joista vanhin, Villa Väderbacka (1869) on nykyään taidemuseo Cygnaeuksen galleria. Mieritz suunnitteli myös Tuusulan Krapin tilan päärakennuksen (1883). Mieritz vuokrasi vuonna 1881 nykyisen Hylkysaaren Helsingin kaupungilta ja laajensi seuraavana vuonna saarella sijainneen hirsitalon huvilaksi, johon asettui perheineen asumaan. Se tunnetaan nykyään nimellä Villa Ida.
Mieritzin poika oli arkkitehti Frithiof Mieritz.
Top, bottom ja versatile

Mies oikealla on ”top” ja mies vasemmalla on ”bottom”.
1800-luvun eroottinen maalaus kuvaa keisari Hadrianusta top-roolissa. Antinoos (yksityiskohta), Paul Avril
Top, bottom ja versatile ovat seksiasentoja ja -rooleja, etenkin miesten kesken. "Top" on yleensä penetroiva osapuoli, "bottom" yhdynnän vastaanottava osapuoli. Versatile on avoin harjoittamaan kumpaakin toimintaa. Tämä toimintatyyppi voi olla myös henkilön identiteetin osa, joka osoittaa preferenssiä tai laajemmin henkilön seksuaalista identiteettiä.
Sanoja top, bottom ja versatile käytetään myös BDSM:ssä mutta erilaisessa merkityksessä.
Top

Top on yleensä henkilö, joka suorittaa penetraation seksin aikana. Miestenvälisessä seksissä tähän usein liittyy yhdyntä peniksellä anaali- tai suuseksissä.
Trevor Hart Yhdysvaltain tautikeskuksesta (CDC) selvitti, että itseään toppeina pitävät penetroivat todennäköisemmin myös muissa aktiviteeteissa, kuten suuseksissä ja seksileluilla.
Bottom

Bottom tarkoittaa henkilöä, joka nauttii enemmän vastaanottajan roolista yhdynnän aikana. Bottomin roolista nauttiva ei välttämättä ole alistuva tai passiivinen osapuoli, vaan henkilö voi olla myös power bottom, eli vastaanottava, mutta silti hallitseva tai seksiä ohjaava osapuoli.
Versatile

Versatile, lyhennettynä ”vers”, tarkoittaa ihmistä, joka nauttii sekä top- että bottom-asemasta.
Rooli ja asema

Top, bottom ja versatile viittaavat miesten kesken yhdyntään riippumatta siitä, kumpi kumppani on kumman päällä. Penetroiva osapuoli eli top voi maata selälläänkin. Käsitteitä voi myös käyttää lesbo- ja heteroseksistä puhuttaessa, esimerkiksi suuseksiin liittyvän yhdyntään tai yhdyntään seksileluilla. Heteroseksissä on myös oma käsitteensä yhdynnälle, jossa nainen yhtyy mieheen anaaliseksissä: pegging. Yleisesti tällöin käytetään seksilelua, esimerkiksi strap on -dildoa.
Top- ja bottom-sanoja on mahdollista käyttää myös seksissä riippumatta siitä, onko kumppani toisen päällä vai ei. Jos esimerkiksi mies makaa sängyllä naisen alla, hän toimii penetroivana osapuolena. Esimerkki tästä on ratsastusasento, joka tunnetaan myös nimellä cowgirl-asento. Yleisemmin suomenkielessä kuitenkin käytetään seksiasentojen kuvaamiseen sanoja päällä tai al(haal)la.
Sosiaaliset roolit ja ominaisuudet

Eräässä kiinalaisia miehiä koskevassa tutkimuksessa top-miehet olivat luonteeltaan keskimäärin miestyypillisempiä kuin bottom-miehet, kun mittareina käytettiin omaa arviota siitä, oliko kiinnostunut asioista vai ihmisistä, tai oliko assertatiivinen ja hallitseva vai sosiaalinen ja lämmin. Sen sijaan Big Five -persoonallisuustyypeissä mitatut erot, esimerkiksi bottom-miesten hieman suurempi neuroottisuus, eivät olleet tilastollisesti merkitseviä. Versatile-miehet olivat tässä asiassa top- ja bottom-miesten väliltä. Aiemmissakin tutkimuksissa oli havaittu seksuaalikäyttäytymisen ja luonteen yhteys ja se, että vähemmän koulutetut ja aasialaiset olivat muita todennäköisemmin bottomeja.
Bottomit ovat myös useammin empatisoijia kuin topit ja topit useammin systematisoijia kuin bottomit, eli topeilla on maskuliinisempi aivojen rakenne, joka näkyy muun muassa parempana liikenneverkostojen tai kolmiulotteisten kappaleiden hahmottamisena.
Mieshormonien vaikutus

Jyrsijöiden tavoin myös ihmisillä on viitteitä siihen, että androfiliaa (seksuaalista suuntautumista miehiin) on eniten niillä uroksilla, joilla on erityisen paljon tai erityisen vähän androgeeneja. Bottom-rooli on yleisintä niillä, joilla sormien pituuksien suhteet toisiinsa ovat naistyypillisempiä ja jotka kokevat miehen sukupuoliroolin epämukavaksi. Sen sijaan topit ovat pidempiä ja karvaisempia ja heillä murrosikä alkaa aiemmin.
Yleisyys

Tieteellistä tutkimusta homo- ja bi-miesten rooleista ei ole. Yleensä enemmistöllä uskotaan olevan bottom-preferenssi.[lähde? ] Gay.comin 55 464 yhdysvaltalaisen henkilön käyttäjätilien mukaan toppeja oli 26 %, bottomeja 32 % ja versatileja 42 %. Mieltymykset kuitenkin vaihtelivat suuresti eri osavaltioiden välillä.
Käännös suomeksi
Eugène-Anatole Demarçay

| Eugène-Anatole Demarçay |
| --- | --- |
 Eugène-Anatole Demarçay
Henkilötiedot
Syntynyt: 1. tammikuuta 1852 Pariisi, Ranska
Kuollut: 5. maaliskuuta 1903 (51 vuotta) Pariisi, Ranska
Kansalaisuus:   Ranska
Koulutus ja ura
Tutkinnot:  École polytechnique
Väitöstyön ohjaaja:  Jean-Baptiste Dumas
Tutkimusalue:  harvinaiset maametallit
Tunnetut työt:  Europiumin löytäminen
Eugène-Anatole Demarçay (1. tammikuuta 1852 – 5. maaliskuuta 1903 Pariisi) oli ranskalainen kemisti, joka tunnetaan työstään europiumin löytäjänä ja varhaisena spektroskopian ja jossain määrin myös radioaktiivisuuden tutkijana.
Demarçay opiskeli ensin Lycée Condorcetissä ja vierailtuaan välillä Englannissa valmistui École polytechniquesta. Hänen varhainen tutkimuskohteensa ennen epäorgaaniseen kemiaan keskittymistä oli terpeenit ja muut hajuvesiteollisuuden käyttämät aineet. Hän menetti näön oikeasta silmästään laboratoriossa tapahtuneessa räjähdyksessä tutkiessaan typen sulfideja.
Vuonna 1896 hän havaitsi että näytteet juuri löydetystä samarium alkuaineesta sisälsivät vielä jotain muuta, ennestään tuntematonta ainetta. Hän eristi tämän vuonna 1901 ja totesi sen olevan uusi alkuaine, jonka hän nimesi europiumiksi. Vuonna 1898 Demarçay avusti Marie ja Pierre Curieta osoittamalla spektroskopian avulla Curien pariskunnan valmistaneen radiumia.
Käännös suomeksi
Estrella (täsmennyssivu)

Estrella tai  La Estrella (espanjan kielessä "tähti") voi tarkoittaa seuraavia asioita:
Paikkoja

La Estrella, Chile
La Estrella, Kolumbia
Henkilöitä > Estrella sukunimenä

José Dolores Grullón Estrella (s. 1942), dominikaanilainen katolinen piispa
Macey Estrella-Kadlec, Lacey Evans (s. 1990), yhdysvaltalainen showpainija
Henkilöitä > Estrella etunimenä

Estrella Cabeza Candela (s. 1987), espanjalainen tennispelaaja
Estrella María Benzo Blas (s. 1985), espanjalainen laulaja
Estrella Morente (s. 1990), espanjalainen laulaja
Muuta

Estrella, ruotsalainen tavaramerkki
11697 Estrella, asteroidi
Fenniks

| Fenniks ry |
| --- | --- |
Perustettu:  2013
Toimiala:  Turun yliopiston suomen kielen alumniyhdistys
Kotipaikka:  Turku
Puheenjohtaja:  Nelli Laihinen
Aiheesta muualla
Sivusto
Infobox OKNimi-testi OK: 
Fenniks ry on Turun yliopistossa suomen kieltä opiskelleiden alumniyhdistys. Se on perustettu vuonna 2013. Fenniks tekee yhteistyötä suomen kielen ainejärjestön Kannan kanssa.
Fennica

Fennica voi tarkoittaa useampaa asiaa
Fennica (kansallisbibliografia), Kansalliskirjaston kokoelma
Fennica (jäänmurtaja), suomalainen monitoimimurtaja
Fennica (elokuvayhtiö), suomalainen elokuvayhtiö